Kamu bisa jelasin ke aku soal Baitul Maqdis dalam bahasa banjar?

Baitul Maqdis atawa Yerusalém (basa Ibrani: ירושלים Yerushalayim, basa Arab: أورسالم القدس Ūrsālim-Al-Quds atawa  القدس Al-Quds haja adalah kota di Timur Tengah nang merupa'akan kota suci gasan agama Islam, Kerestén wan Yahudi. Kota ini diakui sebagay induk banua Israél, meskipun kada diakui secara internasional, maupun bagian Paléstina. Secara de facto kota ini dikuasai oléh Israel. Para élit Israél menganggap kota suci naya adalah bagian dari nagaranya wan nitu adalah bantuk idéologi "Zionisma". MAtan semunyaan nagara nang beisian hubungan diplomatik lawan Israél, cuma Kosta Rika wan El Salvador haja nang menempatakan kedutaan ganal buhannya di Baitul Maqdis. Lainnya di Tel Aviv, karena menurut PBB, Baitul Maqdis kaéna handak dijadiakan Kota Internasional. Oleh urang-urang Paléstina, Baitul Maqdis gén dianggap sebagay induk banua Paléstina jua. Kota basajarah Baitul Maqdis adalah sebuting warisan dunia nang dilindungi UNESCO matan tahun 1981. Kota ini beisian penduduk sebanyak 724.000 jiwa wan luas 123 km2. Sepanjang sejarahnya, Baitul Maqdis sudah dihancurakan dua kali, dikepung 23 kali, diserang 52 kali, wan dikuasai/dikuasai ulang 44 kali.